Inna Taarna
Inna Taarna-Länts (kuni 1939 Inna Trankmann; 20. august 1926 – 30. jaanuar 2015) oli eesti näitleja ja teatripedagoog. Ta lõpetas aastal 1949 Eesti Riikliku Teatriinstituudi. Lavategevust alustas ta aastal 1943 Jaroslavlis Eesti NSV Riiklikes Kunstiansamblites. Aastatel 1949–1976 oli ta Eesti Draamateatri näitleja. Aastatel 1973–1988 oli ta Tallinna Pedagoogilise Instituudi režiikateedris õppejõud. Ta oli ka teatrilooliste raamatute autor.